Amélie

***Amelie*** (francuski *Le Fabuleux Destin d'Amélie Poulain*) je francuska romantična filmska komedija iz 2001. koju je režirao Jean-Pierre Jeunet a napisao Jenuet i Guillaume Laurant. Glavne uloge tumače Audrey Tautou, Mathieu Kassovitz, Rufus, Claire Maurier, Isabelle Nanty i Dominique Pinon. Priča se vrti oko mlade djevojke iz naslova koja traži ljubav sebi i drugima u Parizu.

*Amelie* je stekla visoku reputaciju i međunarodni uspjeh te je postao jedan od najpoznatijih ostvarenja francuske kinematografije: zaradila je 140,69 milijuna $ u svjetskim kinima, od toga 33,23 milijuna $ u američkim kinima, čime je postala najkomercijalniji francuski film u SAD-u. Nominirana je za nekoliko nagrada, od kojih je i osvojila znatan dio. Prvotni naslov filma je bio *Emily*, a glavnu je ulogu trebala igrati britanska glumica Emily Watson dok je radnja trebala biti smještena u Londonu. No, gđa. Watson je radije izabrala nastupiti u filmu *[[Gosford Park]]*, tako da je priča premiještena u Pariz a glavnu ulogu dobila gđa. Tautou.

## Radnja

Pariz. **Amelie** je kao mala djevojčica imala neobično djetinjstvo; majka joj je poginula u bizarnoj nesreći a njen pasivni otac **Raphael**, doktor, je krivo zaključio da boluje od srčane bolesti kada ju je pregledao, makar je ona samo bila oduševljena jer joj je posvetio malo pažnje. Stoga je razvila bujnu maštu te je kao djevojka u svojim 20-ima postala konobarica u nekom kafiću u Montmartreu koji vodi bivši član cirkusa. Njen život je vrlo ekscentričan; ona uživa bacajući kamenčiće po vodi, lomeći koru crème bruleesa ili pokušavajući pogoditi koliko trenutno ljudi doživljava orgazam u Parizu.

Jednog dana u svojem stanu pronađe neku kutiju punu dječjih uspomena koju je čuvao neki dječak prije puno desetljeća. Ona uspije pronaći dječaka, koji je u međuvremenu postao sredovječni muškarac, te mu vrati kutiju. Obradovana njegovom srećom, Amelie odluči nastaviti činiti dobra djela. Spetlja ljubomornog Josepha sa svojom prijateljicom te pravi društvo slikaru krhkih kostiju. Jednog dana se zaljubi u **Nina**, neobičnog mladića koji skuplja poderane fotografije stranaca po podu. Nino izgubi svoju album kojeg nađe Amelie pa mu ga odluči vratiti. Ubrzo otkriva da on radi u jednom porno dućanu, što ju iznenadi. Ipak, organizira hrpu tragova za njega da ju nađe, pošto se srami otvoreno mu reći da joj se sviđa. Ipak, njih dvoje se na kraju zaljube.

## Uloge

*Audrey Tautou - **Amelie Poulain**
*Mathieu Kassovitz - **Nino Quincampoix**
*Dominique Pinon - **Jospeh**
*Rufus - **Raphael Poulain, Amelijin otac**
*Jamel Debbouze - **Lucien**

## Nagrade

## Kritike

Roger Ebert je filmu dao 3,5 od 4 zvijezdica: 
:"Jeunetova *Amelie* je ukusna bombonijera od filma, lagana fantazija u kojoj junakinja prebrodi tužno djetinjstvo te odraste kako bi donosila veselje onima koji to trebaju i radost samoj sebi. Vidite film, a nakon što razmislite o njemu, nasmiješite se… Tako je teško snimiti nježnu, šarmantnu komediju. Tako teško pronaći pravi ugođaj i pronaći glumce koji utjelovljuju šarm, umjesto da ga oponašaju. Treba toliko puno povjerenja da se pleše na uskom užetu melankolije. *Amelie* uzima sve te rizike, te uspijeva proći sa njima."

Jeffrey M. Anderson je filmu dao 4 od 4 zviejzide: 
:"Pojam čarolija je dugo bio monopoliziran od Disneya i Spielberga. Mašine Disneya i Spielberga su pretvorili "čaroliju" u samo još jednak vijak u sistemu, s prizorima zapanjenih glumaca koji zure u nešto nevjerojatno, koje slijedi neki prizor sa skupim specijalnim efektima. Bilo je tako dugo otkada se nešto usitinu čarobno, ne lažno ili fabricirano, pojavilo na velikom ekranu. Stoga Jeunetova *Amelie* dolazi kao dobrodošao novi dragulj. Ona zaslužuje biti zagrljena i slavljena... Jeunet je izbrisao sve tragove čudaka i mračnjaka kako bi napravio ovu predivnu poslasticu.

## Reference

## Vanjske veze
*
*Recenzije na Rottentomatoes.com
*Redatelj Jeunet razgovara o Amelie
*Site filma